nibzard/narodne-novine-full-text-markdown huggingface dataset:
### NN 36/2019 (10.4.2019.), Obvezatne upute broj EP IX - o načinu uređenja biračkog mjesta

DRŽAVNO IZBORNO POVJERENSTVO REPUBLIKE HRVATSKE

761

Na osnovi članka 29. točka 3. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 4. travnja 2019. donijelo je

OBVEZATNE UPUTE BROJ EP IX

O NAČINU UREĐENJA BIRAČKOG MJESTA

1. U prostorijama u kojima će se glasovati na izborima članova u Europski parlament iz Republike Hrvatske (biračko mjesto) mogu se isticati samo državni simboli kao što su grb Republike Hrvatske, zastava Republike Hrvatske te obilježja županija, gradova odnosno općina u skladu s njihovim statutima.

2. Ispred biračkog mjesta i u njegovoj neposrednoj blizini zabranjuje se svaka izborna promidžba te nije dopušteno na bilo koji način navoditi birače kako glasovati (dijeljenjem promidžbenih letaka, isticanjem plakata, održavanjem promidžbenih skupova i govora, davanjem intervjua, odnosno izjava i sl.).

Članovi biračkog odbora provjerit će je li sav promidžbeni materijal vezan uz izbornu promidžbu uklonjen s biračkog mjesta i iz njegove neposredne blizine (u krugu od oko 50 metara). Ako promidžbeni materijal nije uklonjen s biračkog mjesta i iz njegove neposredne blizine, članovi biračkog odbora će isti ukloniti.

3. Biračko mjesto mora se urediti i opremiti na način da se osigura tajnost glasovanja paravanima ili sličnim sredstvima tako da nitko u prostoriji ne može vidjeti kako je birač popunio glasački listić.

4. Birački odbor dužan je, neposredno prije otvaranja biračkog mjesta, na biračkom mjestu vidljivo istaknuti oglas sa zbirnom listom.

5. Ove Obvezatne upute stupaju na snagu danom objave u »Narodnim novinama«.

6. Ove Obvezatne upute objavljuju se i na mrežnoj stranici Držav­nog izbornog povjerenstva www.izbori.hr.

Klasa: 013-08/19-01/28
 Urbroj: 507-04/06-19-8
 Zagreb, 4. travnja 2019.

Predsjednik
 Đuro Sessa, v. r.
### NN 37/2019 (11.4.2019.), Odluka o dopunama Odluke o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad

Odbor za izbor, imenovanja i upravne poslove Hrvatskoga sabora

776

Na temelju članka 105., stavka 1., podstavka 7. Poslovnika Hrvatskoga sabora (»Narodne novine«, br. 81/13., 113/16., 69/17. i 29/18. – u daljnjem tekstu: Poslovnik), Odbor za izbor, imenovanja i upravne poslove Hrvatskoga sabora je na 37. sjednici održanoj 5. travnja 2019. donio

ODLUKU

O DOPUNAMA ODLUKE O MJERILIMA ZA UTVRĐIVANJE PRIMANJA I NAKNADAMA TROŠKOVA ZNANSTVENIM, STRUČNIM I JAVNIM DJELATNICIMA KOJI SU ČLANOVI RADNIH TIJELA HRVATSKOGA SABORA ILI SU UKLJUČENI U NJIHOV RAD

I.

U Odluci o mjerilima za utvrđivanje primanja i naknadama troškova znanstvenim, stručnim i javnim djelatnicima koji su članovi radnih tijela Hrvatskoga sabora ili su uključeni u njihov rad (»Narodne novine«, br. 14/03., 70/04., 74/09. i 12/13. – u daljnjem tekstu: Odluka) u točki I. iza riječi »Poslovnika Sabora« briše se točka i dodaju se riječi »te naknadi troškova za službeno putovanje predsjednika i članova Vijeća za građanski nadzor sigurnosno-obavještajnih agencija.«.

II.

U točki V. iza riječi »Osobe iz točke II. i III. ove Odluke« dodaju se riječi »te predsjednik i članovi Vijeća za građanski nadzor sigurnosno-obavještajnih agencija«.

U točki V. dodaje se stavak 2. koji glasi:

»Predsjednik i članovi Vijeća za građanski nadzor sigurnosno-obavještajnih agencija, kod provođenja nadzora izvan Zagreba, imaju pravo na naknadu troškova za službeno putovanje (dnevnicu, podmirenje troškova noćenja i prijevoza) pod uvjetima i u istoj visini pod kojima se ta naknada priznaje korisnicima državnog proračuna.«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 121-01/19-01/08

Urbroj: 6521-18-19-02

Zagreb, 5. travnja 2019.

Predsjednik
 Odbora za izbor, imenovanja i upravne poslove Hrvatskoga sabora
 Ante Sanader, v. r.
### NN 37/2019 (11.4.2019.), Odluka o razrješenju članice, izboru članova i prestanku mandata člana Odbora za turizam Hrvatskoga sabora

HRVATSKI SABOR

767

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O RAZRJEŠENJU ČLANICE, IZBORU ČLANOVA I PRESTANKU MANDATA ČLANA ODBORA ZA TURIZAM HRVATSKOGA SABORA

I.

Razrješuje se članica Odbora za turizam Hrvatskoga sabora DRAGICA VRANJEŠ.

II.

Za članove Odbora za turizam Hrvatskoga sabora biraju se:

– ANTE BAČIĆ

– BRANKA JURIČEV-MARTINČEV.

III.

Dana 5. travnja 2019. dužnost člana Odbora za turizam Hrvatskoga sabora prestao je obnašati MARIJAN KUSTIĆ, zbog prestanka zastupničkog mandata.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/07
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o razrješenju i izboru člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

768

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O RAZRJEŠENJU I IZBORU ČLANA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora VLATKO KOPIĆ.

II.

Za člana Odbora za rad, mirovinski sustav i socijalno partnerstvo Hrvatskoga sabora bira se MATO ČIČAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/09
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o izboru člana i prestanku mandata člana Odbora za Hrvate izvan Republike Hrvatske Hrvatskoga sabora

HRVATSKI SABOR

769

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O IZBORU ČLANA I PRESTANKU MANDATA ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za člana Odbora za Hrvate izvan Republike Hrvatske Hrvatskoga sabora bira se DAVOR IVO STIER.

II.

Dana 1. travnja 2019. dužnost člana Odbora za Hrvate izvan Republike Hrvatske Hrvatskoga sabora prestao je obnašati dr. sc. ANDRIJA MIKULIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/10
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o izboru članice i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

770

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Za članicu Odbora za regionalni razvoj i fondove Europske unije Hrvatskoga sabora bira se DRAGICA VRANJEŠ.

II.

Dana 5. travnja 2019. dužnost člana Odbora za regionalni razvoj i fondove Europske unije Hrvatskoga sabora prestao je obnašati MARIJAN KUSTIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/08
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o razrješenju potpredsjednice i izboru potpredsjednika Odbora za međuparlamentarnu suradnju Hrvatskoga sabora

HRVATSKI SABOR

771

Na temelju članka 81. Ustava Republike Hrvatske i članaka 46. i 109. stavka 4. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O RAZRJEŠENJU POTPREDSJEDNICE I IZBORU POTPREDSJEDNIKA ODBORA ZA MEĐUPARLAMENTARNU SURADNJU HRVATSKOGA SABORA

I.

Razrješuje se potpredsjednica Odbora za međuparlamentarnu suradnju Hrvatskoga sabora SUNČANA GLAVAK.

II.

Za potpredsjednika Odbora za međuparlamentarnu suradnju Hrvatskoga sabora bira se ANTE BAČIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/06
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o izboru predsjednice i prestanku mandata predsjednika Odbora za informiranje, informatizaciju i medije Hrvatskoga sabora

HRVATSKI SABOR

772

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 5. travnja 2019. donio je

ODLUKU

O IZBORU PREDSJEDNICE I PRESTANKU MANDATA PREDSJEDNIKA ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Za predsjednicu Odbora za informiranje, informatizaciju i medije Hrvatskoga sabora bira se SUNČANA GLAVAK.

II.

Dana 1. travnja 2019. dužnost predsjednika Odbora za informiranje, informatizaciju i medije Hrvatskoga sabora prestao je obnašati dr. sc. ANDRIJA MIKULIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/11
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o imenovanju zamjenika člana i prestanku mandata zamjenika člana Izaslanstva Hrvatskoga sabora u Parlamentarnoj skupštini SEECP-a

HRVATSKI SABOR

773

Na temelju članka 81. Ustava Republike Hrvatske, Hrvatski sabor na sjednici 5. travnja 2019. donio je

ODLUKU

O IMENOVANJU ZAMJENIKA ČLANA I PRESTANKU MANDATA ZAMJENIKA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI SEECP-a

I.

Za zamjenika člana Izaslanstva Hrvatskoga sabora u Parlamentarnoj skupštini SEECP-a imenuje se DOMAGOJ MIKULIĆ.

II.

Dana 5. travnja 2019. dužnost zamjenika člana Izaslanstva Hrvatskoga sabora u Parlamentarnoj skupštini SEECP-a prestao je obnašati MARIJAN KUSTIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-04/01
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

766

Na temelju članka 81. Ustava Republike Hrvatske te članaka 10. i 11. i članka 42. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 5. travnja 2019. donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Sukladno članku 10. stavku 4. Poslovnika Hrvatskoga sabora, danom donošenja ove Odluke prestaje zastupnički mandat zastupniku MARIJANU KUSTIĆU.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati MARTIN BARIČEVIĆ.

Klasa: 021-14/19-01/02
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

765

Na temelju članka 81. Ustava Republike Hrvatske te članaka 9. i 11. i članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 5. travnja 2019. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 1. travnja 2019. započelo je mirovanje zastupničkog mandata zastupnika dr. sc. ANDRIJE MIKULIĆA.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati ANTE PLAZONIĆ.

Klasa: 021-14/19-01/04
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o imenovanju predsjednice i članova Upravnog vijeća Agencije za znanost i visoko obrazovanje

HRVATSKI SABOR

775

Na temelju članka 81. Ustava Republike Hrvatske i članka 8. stavka 3. Zakona o osiguravanju kvalitete u znanosti i visokom obrazovanju (»Narodne novine«, br. 45/09.) Hrvatski sabor na sjednici 5. travnja 2019. donio je

ODLUKU

O IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA ZNANOST I VISOKO OBRAZOVANJE

I.

Imenuje se prof. dr. sc. DIJANA VICAN predsjednicom Upravnog vijeća Agencije za znanost i visoko obrazovanje, na prijedlog Vlade Republike Hrvatske.

II.

Za članove Upravnog vijeća Agencije za znanost i visoko obrazovanje imenuju se:

– prof. dr. sc. DRAGO ŠUBARIĆ, na prijedlog Vlade Republike Hrvatske

– prof. dr. sc. KREŠIMIR ROTIM, dr. med., na prijedlog Vlade Republike Hrvatske

– prof. dr. sc. BRANKO MATULIĆ, na prijedlog Rektorskog zbora

– prof. dr. sc. VLATKO CVRTILA, na prijedlog Vijeća veleučilišta i visokih škola

– prof. dr. sc. GORDANA RUSAK, na prijedlog nacionalnog vijeća nadležnog za znanost

– prof. dr. sc. MARKO PETRAK, na prijedlog nacionalnog vijeća nadležnog za visoko obrazovanje

– NEDILJKO JERKOVIĆ, iz reda studenata, na prijedlog Hrvatskoga studentskog zbora.

III.

Ova Odluka stupa na snagu danom donošenja.

Klasa: 021-13/19-07/12
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o razrješenju predsjednika i članova Upravnog vijeća Agencije za znanost i visoko obrazovanje

HRVATSKI SABOR

774

Na temelju članka 81. Ustava Republike Hrvatske i članka 8. stavka 3. Zakona o osiguravanju kvalitete u znanosti i visokom obrazovanju (»Narodne novine«, br. 45/09.) Hrvatski sabor na sjednici 5. travnja 2019. donio je

ODLUKU

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA ZNANOST I VISOKO OBRAZOVANJE

I.

Razrješuje se prof. dr. sc. MILE DŽELALIJA, imenovan na prijedlog Vlade Republike Hrvatske, dužnosti predsjednika Upravnog vijeća Agencije za znanost i visoko obrazovanje, zbog isteka mandata.

II.

Razrješuju se dužnosti članovi Upravnog vijeća Agencije za znanost i visoko obrazovanje, zbog isteka mandata:

– prof. dr. sc. ALEKSANDRA DELUKA-TIBLJAŠ, imenovana na prijedlog Vlade Republike Hrvatske

– prof. dr. sc. DAMIR MARKULAK, imenovan na prijedlog Vlade Republike Hrvatske

– prof. dr. sc. LJILJANA PINTER, imenovana na prijedlog Rektorskog zbora

– prof. dr. sc. SLAVICA ĆOSOVIĆ BAJIĆ, imenovana na prijedlog Vijeća veleučilišta i visokih škola

– prof. dr. sc. DAMIR JEŽEK, imenovan na prijedlog nacionalnog vijeća nadležnog za znanost

– dr. sc. SLAVKO PERICA, imenovan na prijedlog nacionalnog vijeća nadležnog za visoko obrazovanje

– ANDREA MEŠANOVIĆ, iz reda studenata, imenovana na prijedlog Hrvatskoga studentskog zbora.

III.

Ova Odluka stupa na snagu danom donošenja.

Klasa: 021-13/19-07/12
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2019 (11.4.2019.), Odluka o izmjeni Odluke o raspisivanju izbora za članove vijeća nacionalnih manjina u jedinicama lokalne i područne (regionalne) samouprave

Vlada Republike Hrvatske

777

Na temelju članka 6. Zakona o izboru vijeća i predstavnika nacionalnih manjina (»Narodne novine«, broj 25/19), Vlada Republike Hrvatske je na sjednici održanoj 11. travnja 2019. godine donijela

ODLUKU

O IZMJENI ODLUKE O RASPISIVANJU IZBORA ZA ČLANOVE VIJEĆA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

U Odluci o raspisivanju izbora za članove vijeća nacionalnih manjina u jedinicama lokalne i područne (regionalne) samouprave (»Narodne novine«, broj 32/19), u točki I., pod rednim brojem 5. U Varaždinskoj županiji, u podtočki 5.2. U općinama: Općina Cestica riječ: »srpsku« zamjenjuje se riječju: »slovensku«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/19-04/140

Urbroj: 50301-25/14-19-2

Zagreb, 11. travnja 2019.

Predsjednik
 mr. sc. Andrej Plenković, v. r.
### NN 38/2019 (12.4.2019.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa«

MINISTARSTVO POLJOPRIVREDE

788

Na temelju članka 55. stavka 6. Zakona o morskom ribarstvu (»Narodne novine«, broj 62/17, 130/17 i 14/19), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »RIBARSKE LUKE, ISKRCAJNA MJESTA, BURZE RIBA I ZAKLONIŠTA«

Članak 1.

U Pravilniku o uvjetima kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa« (»Narodne novine«, broj 3/18 i 64/18), u članku 6. stavku 1. točki e) riječi: »pet mjeseci« zamjenjuju se riječima: »osam mjeseci«.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/17-01/902
 Urbroj: 525-13/1081-19-6
 Zagreb, 22. ožujka 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 38/2019 (12.4.2019.), Obavijest o podnesenom zahtjevu za zaštitu naziva »Meso crne slavonske svinje« zaštićena oznaka izvornosti

MINISTARSTVO POLJOPRIVREDE

791

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine«, br. 118/18, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »MESO CRNE SLAVONSKE SVINJE« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 14. ožujka 2018. godine zaprimilo je Zahtjev za zaštitu naziva »Meso crne slavonske svinje« zaštićena oznaka izvornosti od podnositelja zahtjeva Poljoprivredno-uslužne zadruge »LETA«, Kralja Tomislava 106, Vukojevci, 31500 Našice.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 87. stavku 10. Zakona.

3. Sukladno članku 87. stavku 9. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena Specifikacija proizvoda »Meso crne slavonske svinje«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/18-01/07
 Urbroj: 525-09/1341-19-7
 Zagreb, 20. ožujka 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 38/2019 (12.4.2019.), Naredbu o lovostaju jegulje (Anguilla anguilla) u 2019. godini

MINISTARSTVO POLJOPRIVREDE

790

Na temelju članka 12. stavka 1. točke 4. i stavka 4. Zakona o morskom ribarstvu (»Narodne novine«, br. 62/17., 130/17. i 14/19.) ministar poljoprivrede donosi

NAREDBU

O LOVOSTAJU JEGULJE (Anguilla anguilla)
 U 2019. GODINI

Članak 1.

Ovom Naredbom propisuje se lovostaj jegulje (Anguilla anguilla) od 15. travnja 2019. godine u 00:00 sati do 15. srpnja 2019. godine u 24:00 sata.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 011-01/19-01/37
 Urbroj: 525-13/1766-19-1
 Zagreb, 8. travnja 2019.

Potpredsjednik Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 38/2019 (12.4.2019.), Indeks proizvođačkih cijena industrijskih proizvoda na domaćem tržištu u ožujku 2019.

Državni zavod za statistiku

794

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U OŽUJKU 2019.

Indeks proizvođačkih cijena industrijskih proizvoda na domaćem tržištu u ožujku 2019. u odnosu na veljaču 2019. iznosi 100,6.

Klasa: 954-02/19-01/01
 Urbroj: 555-06-03-19-08
 Zagreb, 10. travnja 2019.

Ravnateljica
 Lidija Brković, v. r.
### NN 39/2019 (17.4.2019.), Zakon o izmjenama Zakona o građevnim proizvodima

HRVATSKI SABOR

798

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O GRAĐEVNIM PROIZVODIMA

Proglašavam Zakon o izmjenama Zakona o građevnim proizvodima, koji je Hrvatski sabor donio na sjednici 5. travnja 2019.

Klasa: 011-01/19-01/67

Urbroj: 71-06-01/1-19-2

Zagreb, 11. travnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O GRAĐEVNIM PROIZVODIMA

Članak 1.

U Zakonu o građevnim proizvodima (»Narodne novine«, br. 76/13., 30/14. i 130/17.) u članku 61. stavku 9. riječi: »uređuju inspekcije u gospodarstvu« zamjenjuju se riječima: »uređuje Državni inspektorat«.

Članak 2.

U cijelom tekstu Zakona o građevnim proizvodima (»Narodne novine«, br. 76/13., 30/14. i 130/17.) riječi: »ministarstvo nadležno za gospodarstvo« u određenom padežu zamjenjuju se riječima: »Državni inspektorat« u odgovarajućem padežu.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/19-01/45
 Zagreb, 5. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2019 (17.4.2019.), Odluka o izboru člana i prestanku mandata člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

806

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 11. travnja 2019. donio je

ODLUKU

O IZBORU ČLANA I PRESTANKU MANDATA ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Za člana Odbora za lokalnu i područnu (regionalnu) samoupravu Hrvatskoga sabora bira se MARTIN BARIČEVIĆ.

II.

Dana 1. travnja 2019. dužnost člana Odbora za za lokalnu i područnu (regionalnu) samoupravu Hrvatskoga sabora prestao je obnašati dr. sc. ANDRIJA MIKULIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/13

Zagreb, 11. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2019 (17.4.2019.), Odluka o razrješenju članice Odbora za turizam Hrvatskoga sabora

HRVATSKI SABOR

805

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 11. travnja 2019. donio je

ODLUKU

O RAZRJEŠENJU ČLANICE ODBORA ZA TURIZAM HRVATSKOGA SABORA

I.

Razrješuje se članica Odbora za turizam Hrvatskoga sabora SABINA GLASOVAC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/14

Zagreb, 11. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2019 (17.4.2019.), Odluka o razrješenju i izboru člana Odbora za zakonodavstvo Hrvatskoga sabora

HRVATSKI SABOR

804

Na temelju članka 81. Ustava Republike Hrvatske i članaka 46. i 63. Poslovnika Hrvatskoga sabora, Hrvatski sabor na sjednici 11. travnja 2019. donio je

ODLUKU

O RAZRJEŠENJU I IZBORU ČLANA ODBORA ZA ZAKONODAVSTVO HRVATSKOGA SABORA

I.

Razrješuje se član Odbora za zakonodavstvo Hrvatskoga sabora ANTE BAČIĆ.

II.

Za člana Odbora za zakonodavstvo Hrvatskoga sabora bira se ANTE PLAZONIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/12
 Zagreb, 11. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2019 (17.4.2019.), Odluka o davanju prethodne suglasnosti na Prijedlog izmjena i dopuna Statuta Hrvatske energetske regulatorne agencije

HRVATSKI SABOR

807

Na temelju članka 81. Ustava Republike Hrvatske i članka 7. stavka 6. Zakona o regulaciji energetskih djelatnost (»Narodne novine«, br. 120/12. i 68/18.) Hrvatski sabor na sjednici 11. travnja 2019. donio je

ODLUKU

O DAVANJU PRETHODNE SUGLASNOSTI NA PRIJEDLOG IZMJENA I DOPUNA STATUTA HRVATSKE ENERGETSKE REGULATORNE AGENCIJE

Daje se prethodna suglasnost na Prijedlog izmjena i dopuna Statuta Hrvatske energetske regulatorne agencije u tekstu koji je dostavilo Upravno vijeće Hrvatske energetske regulatorne agencije aktom klase: 011-01/13-01/0005, urbroja: 371-06-19-19, od 18. siječnja 2019.

Klasa: 021-12/19-09/05

Zagreb, 11. travnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 39/2019 (17.4.2019.), Odluka o postavljanju izvanrednog i opunomoćenog veleposlanika Republike Hrvatske u Velikom Vojvodstvu Luksemburgu, sa sjedištem u Bruxellesu

PREDSJEDNICA REPUBLIKE HRVATSKE

808

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/21, urbroj: 50301-15/28-19-11 od 3. travnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

JOSIP PARO, izvanredni i opunomoćeni veleposlanik Republike Hrvatske u Kraljevini Belgiji, sa sjedištem u Bruxellesu, postavlja se i za izvanrednog i opunomoćenog veleposlanika Republike Hrvatske u Velikom Vojvodstvu Luksemburgu, sa sjedištem u Bruxellesu.

Ova Odluka stupa na snagu danom donošenja.

Klasa: 018-07/19-02/11
 Urbroj: 71-06-01/1-19-2
 Zagreb, 8. travnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 39/2019 (17.4.2019.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu

VLADA REPUBLIKE HRVATSKE

813

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 15. travnja 2019. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2019. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Povjerenstvo čine:

1. državni tajnik Središnjeg državnog ureda za Hrvate izvan Republike Hrvatske, predsjednik Povjerenstva

2. pomoćnik ministra vanjskih i europskih poslova, član

3. pomoćnik ministra kulture, član

4. pomoćnik ministra znanosti i obrazovanja, član

5. pomoćnik ministra zdravstva, član

6. glavni tajnik Središnjeg državnog ureda za Hrvate izvan Republike Hrvatske, tajnik Povjerenstva.

Članovi Povjerenstva imaju i svoje zamjenike.

III.

Članove Povjerenstva koji su pomoćnici ministara i njihove zamjenike imenovat će nadležni ministri.

IV.

Stručne, administrativne i tehničke poslove za Povjerenstvo obavlja Središnji državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, a koji udovoljavaju uvjetima Javnog natječaja, te Vladi Republike Hrvatske podnijeti prijedlog temeljem kojeg će Vlada Republike Hrvatske donijeti Odluku o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2019. godinu.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2019. godinu i projekcija za 2020. i 2021. godinu, sa stavke Središnjeg državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u Bosni i Hercegovini – Međunarodna razvojna suradnja« u iznosu od 25.800.000,00 kuna.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/128
 Urbroj: 50301-23/22-19-2
 Zagreb, 15. travnja 2019.

Predsjednik
 mr. sc. Andrej Plenković, v. r.
### NN 39/2019 (17.4.2019.), Uredba o prestanku važenja Uredbe o visini naknade za obavljanje poslova upravljanja dionicama i poslovnim udjelima

Vlada Republike Hrvatske

809

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 73. Zakona o upravljanju državnom imovinom (»Narodne novine«, broj 52/18), Vlada Republike Hrvatske je na sjednici održanoj 15. travnja 2019. godine donijela

UREDBU

O PRESTANKU VAŽENJA UREDBE O VISINI NAKNADE ZA OBAVLJANJE POSLOVA UPRAVLJANJA DIONICAMA I POSLOVNIM UDJELIMA

Članak 1.

Danom stupanja na snagu ove Uredbe prestaje važiti Uredba o visini naknade za obavljanje poslova upravljanja dionicama i poslovnim udjelima (»Narodne novine«, broj 130/13).

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/19-03/21
 Urbroj: 50301-26/24-19-2
 Zagreb, 15. travnja 2019.

Predsjednik
 mr. sc. Andrej Plenković, v. r.
### NN 39/2019 (17.4.2019.), Uredba o izmjeni i dopuni Uredbe o sustavu brze razmjene službenih obavijesti o proizvodima koji predstavljaju rizik za zdravlje i sigurnost potrošača (RAPEX)

VLADA REPUBLIKE HRVATSKE

811

Na temelju članka 10. Zakona o općoj sigurnosti proizvoda (»Narodne novine«, br. 30/09, 139/10, 14/14 i 32/19), Vlada Republike Hrvatske je na sjednici održanoj 15. travnja 2019. godine donijela

UREDBU

O IZMJENI I DOPUNI UREDBE O SUSTAVU BRZE RAZMJENE SLUŽBENIH OBAVIJESTI O PROIZVODIMA KOJI PREDSTAVLJAJU RIZIK ZA ZDRAVLJE I SIGURNOST POTROŠAČA (RAPEX)

Članak 1.

U Uredbi o sustavu brze razmjene službenih obavijesti o pro­i­z­vodima koji predstavljaju rizik za zdravlje i sigurnost potrošača ­(RAPEX) (»Narodne novine«, br. 5/11 i 120/14), iza članka 1. dodaje se članak 1.a koji glasi:

»Članak 1.a

Ovom se Uredbom, u hrvatsko zakonodavstvo, preuzima Direktiva 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (Tekst značajan za EGP) (SL L 218, 13. 8. 2008.), kako je posljednji put izmijenjena Uredbom (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 Tekst značajan za EGP) (SL L 218, 13. 8. 2008.).«.

Članak 2.

Članak 3. mijenja se i glasi:

»(1) Kontaktna točka iz članka 2. stavka 1. ove Uredbe je središnji ured Državnog inspektorata.

(2) Kontaktna mjesta iz članka 2. stavka 2. ove Uredbe jesu:

– područni uredi Državnog inspektorata

– ministarstvo nadležno za more, promet i infrastrukturu

– ministarstvo nadležno za unutarnje poslove

– ministarstvo nadležno za financije

– središnje tijelo državne uprave nadležno za mjeriteljstvo

– Hrvatska regulatorna agencija za mrežne djelatnosti.«.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-03/17
 Urbroj: 50301-25/16-19-2
 Zagreb, 15. travnja 2019.

Predsjednik
 mr. sc. Andrej Plenković, v. r.
### NN 40/2019 (19.4.2019.), Odluka o imenovanju članova Etičkog povjerenstva

USTAVNI SUD REPUBLIKE HRVATSKE

826

Na temelju članka 69. stavka 2. Zakona o izboru članova u Europski parlament iz Republike Hrvatske (»Narodne novine« broj 92/2010., 23/2013. i 143/2013.) Ustavni sud Republike Hrvatske u sastavu Miroslav Šeparović, predsjednik Suda, te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Goran Selanec i Miroslav Šumanović, na sjednici održanoj 17. travnja 2019. donio je

ODLUKU

O IMENOVANJU ČLANOVA
 ETIČKOG POVJERENSTVA

I.

Na temelju članka 70. Zakona o izboru članova u Europski parlament iz Republike Hrvatske, predsjednik Etičkog povjerenstva po položaju je predsjednik Hrvatske akademije znanosti i umjetnosti, akademik VELIMIR NEIDHARDT.

II.

Imenuju se članovi Etičkog povjerenstva:

– na prijedlog većinske koalicije političkih stranaka:

1. prof. dr. sc. DAVOR DERENČINOVIĆ iz Zagreba,

2. prof. dr. sc. PERO MALDINI iz Dubrovnika,

3. prof. dr. sc. JASNA OMEJEC iz Zagreba;

– na prijedlog oporbenih političkih stranaka:

4. dr. sc. VLAHO BOGIŠIĆ iz Zagreba,

5. prof. dr. sc. GORAN ČULAR iz Zagreba,

6. prof. dr. sc. STANKO BRUNO URŠIĆ iz Zagreba.

III.

Etičko povjerenstvo djeluje u prostorijama Hrvatskoga sabora, Zagreb, Trg sv. Marka 6.

Kontakti s Etičkim povjerenstvom ostvaruju se putem poštanske adrese, telefona, telefaksa i e-adrese Hrvatskoga sabora.

IV.

Ova odluka stupa na snagu danom donošenja i objavit će se u »Narodnim novinama«.

Broj: SuT-Izb-2/2019
 Zagreb, 17. travnja 2019.

Predsjednik
 dr. sc. Miroslav Šeparović, v. r.
### NN 40/2019 (19.4.2019.), Izmjena Općih uvjeta ugovora o dopunskom zdravstvenom osiguranju

HRVATSKI ZAVOD ZA ZDRAVSTVENO OSIGURANJE

824

Na osnovi članka 295. Zakona o obveznim odnosima (»Narodne novine«, broj 35/05., 41/08., 125/11. i 78/15.), članka 4. stavka 4. Pravila uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14., 144/14. i 42/18.) i članka 27. stavka 1. točke 2. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 39. sjednici održanoj 17. travnja 2019. godine donijelo je

IZMJENU OPĆIH UVJETA

UGOVORA O DOPUNSKOM
 ZDRAVSTVENOM OSIGURANJU

I.

U Općim uvjetima ugovora o dopunskom zdravstvenom osiguranju (»Narodne novine«, broj 91/13., 119/13., 18/14., 119/14., 135/14., 144/14., 17/15., 139/15., 63/16. i 99/17.) u točki IV. stavak 10. mijenja se i glasi:

»Iznimno od odredbe stavka 9. ove točke, za osiguranike koji su imali ranije ugovoreno dopunsko zdravstveno osiguranje kod Zavoda ili kod drugog osiguratelja, a koji su Zavodu podnijeli ponudu za sklapanje novog ugovora o dopunskom zdravstvenom osiguranju najkasnije u roku 30 dana od dana prestanka važenja prethodne police dopunskog zdravstvenog osiguranja, prava i obveze iz ugovora počinju vrijediti s danom sklapanja ugovora.«.

II.

Ovi Opći uvjeti objavljuju se u »Narodnim novinama«.

Klasa: 025-04/19-01/110
 Urbroj: 338-01-01-19-01
 Zagreb, 17. travnja 2019.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 40/2019 (19.4.2019.), Podatak o ukupnim izdacima obveznog zdravstvenog osiguranja za 2018. godinu

HRVATSKI ZAVOD ZA ZDRAVSTVENO OSIGURANJE

825

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14. i 83/15.) Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2018. GODINU

Obvezno zdravstveno osiguranje – izdaci za 2018.

|  |  |
| --- | --- |
| Sadržaj | 2018. |
| Ukupno | 23.308.479.603 |
| Zdravstvena zaštita – svega | 20.505.801.430 |
| Primarna zdravstvena zaštita | 4.156.282.111 |
| Lijekovi | 3.379.404.940 |
| Bolnička i specijalističko konzilijarna zdravstvena zaštita | 11.111.522.236 |
| Ortopedski uređaji i pomagala | 791.215.471 |
| Izdaci za prijevoz | 188.339.729 |
| Ostali oblici zdravstvene zaštite | 879.036.943 |
| Nadoknade | 2.421.470.555 |
| Ostali izdaci – svega | 381.207.618 |
| Ostali izdaci za provođenje zdr. zaštite | 21.356.170 |
| Sredstva za funkcioniranje sustava | 359.851.448 |

Obvezno zdravstveno osiguranje

Osigurane osobe – prosjek za 2018.

|  |  |
| --- | --- |
| Sadržaj | 2018. |
| UKUPNO | 4.203.382 |
| Aktivni radnici | 1.564.677 |
| Aktivni poljoprivrednici | 14.155 |
| Umirovljenici | 1.057.951 |
| Članovi obitelji | 525.135 |
| Ostali osiguranici | 1.041.464 |

Klasa: 400-01/19-01/03

Urbroj: 338-01-02-19-01

Zagreb, 15. travnja 2019.

Ravnatelj
 Lucian Vukelić, dr. med. spec., v. r.
### NN 40/2019 (19.4.2019.), Uredba o dopuni Uredbe o unutarnjem ustrojstvu Središnjeg državnog ureda za šport

VLADA REPUBLIKE HRVATSKE

819

Na temelju članka 63. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 18. travnja 2019. godine donijela

UREDBU

O DOPUNI UREDBE O UNUTARNJEM USTROJSTVU SREDIŠNJEG DRŽAVNOG UREDA ZA ŠPORT

Članak 1.

U Uredbi o unutarnjem ustrojstvu Središnjeg državnog ureda za šport (»Narodne novine«, br. 118/16 i 58/18), u članku 3. iza riječi: »obavlja poslove u vezi s provedbom zakona kojim se uređuje pravo na pristup informacijama«, dodaju se riječi: »te obavlja i koordinira poslove strateškog planiranja sukladno propisu kojim se uređuje sustav strateškog planiranja i upravljanja razvojem Republike Hrvatske«.

Članak 2.

Okvirni broj državnih službenika i namještenika potrebnih za obavljanje poslova iz djelokruga Središnjeg državnog ureda za šport, prikazan u tablici koja je sastavni dio Uredbe o unutarnjem ustrojstvu Središnjeg državnog ureda za šport (»Narodne novine«, br. 118/16 i 58/18), ostaje nepromijenjen.

Članak 3.

Državni tajnik Središnjeg državnog ureda za šport, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Središnjeg državnog ureda za šport s odredbama ove Uredbe, u roku od 30 dana od dana njezina stupanja na snagu.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/103
 Urbroj: 50301-27/25-19-2
 Zagreb, 18. travnja 2019.

Predsjednik
 mr. sc. Andrej Plenković, v. r.
### NN 40/2019 (19.4.2019.), Odluka o obvezi rada ureda državne uprave radi provedbe izbora za članove u Europski parlament iz Republike Hrvatske

VLADA REPUBLIKE HRVATSKE

820

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 18. travnja 2019. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE IZBORA ZA ČLANOVE U EUROPSKI PARLAMENT IZ REPUBLIKE HRVATSKE

I.

Uredi državne uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje, radit će:

– 11. svibnja 2019. godine (subota) u vremenu od 8 do 14 sati

– 15. svibnja 2019. godine (srijeda) do 16 sati, te

– 26. svibnja 2019. godine (nedjelja), na dan održavanja izbora, za sve vrijeme glasovanja od 7 do 19 sati.

II.

Iznimno, na dan zatvaranja registra birača 15. svibnja 2019. godine, potrebu obveze rada ureda državne uprave u županijama i Gradskog ureda za opću upravu Grada Zagreba, izvan redovnog radnog vremena, može odrediti ministar nadležan za poslove opće uprave posebnom odlukom.

III.

Potrebu rada izvan redovnog radnog vremena odredit će predstojnik ureda državne uprave u županiji ovisno o potrebama i mjesnim prilikama u županiji, radi obavljanja poslova iz točke I. ove Odluke.

IV.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

V.

Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora za državne službenike i namještenike (»Narodne novine«, br. 112/17, 12/18 i 2/19).

VI.

Sredstva za provedbu ove Odluke osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu, u okviru Financijskog plana Ministarstva uprave, Razdjel 095, Glava 10, Aktivnost A831001 Administracija i upravljanje, na grupi 31 Rashodi za zaposlene.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/139
 Urbroj: 50301-25/06-19-2
 Zagreb, 18. travnja 2019.

Predsjednik
 mr. sc. Andrej Plenković, v. r.
### NN 40/2019 (19.4.2019.), Odluka o obvezi rada ureda državne uprave radi provedbe izbora za članove vijeća i predstavnike nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

821

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 18. travnja 2019. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE IZBORA ZA ČLANOVE VIJEĆA I PREDSTAVNIKE NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

Uredi državne uprave u županijama i Gradski ured za opću upravu Grada Zagreba, odnosno službenici koji rade na provjeri kandidatura, pripremi, provjeri i izradi popisa birača te izdavanju potvrda za glasovanje obvezni su po potrebi raditi izvan radnog vremena, a na dan održavanja izbora, 5. svibnja 2019. godine (nedjelja), za sve vrijeme glasovanja od 7 do 19 sati.

II.

Potrebu rada izvan redovnog radnog vremena određuje predstojnik ureda državne uprave u županiji ovisno o potrebama i mjesnim prilikama u županiji, radi obavljanja poslova iz točke I. ove Odluke.

III.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

IV.

Državnim službenicima i namještenicima za rad izvan radnog vremena isplatit će se naknada u skladu s odredbama Kolektivnog ugovora za državne službenike i namještenike (»Narodne novine«, br. 112/17, 12/18 i 2/19).

V.

Sredstva za provedbu ove Odluke osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu, u okviru Financijskog plana Ministarstva uprave, Razdjel 095, Glava 10, Aktivnost A831001 Administracija i upravljanje, na grupi 31 Rashodi za zaposlene.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/138
 Urbroj: 50301-25/06-19-2
 Zagreb, 18. travnja 2019.

Predsjednik
 mr. sc. Andrej Plenković, v. r.
### NN 40/2019 (19.4.2019.), Odluka o davanju suglasnosti na Odluku Županijske skupštine Zadarske županije o izmjenama i dopunama Odluke o osnivanju Lučke uprave za luke županijskog i lokalnog značaja

VLADA REPUBLIKE HRVATSKE

822

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 18. travnja 2019. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ZADARSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Lučke uprave za luke županijskog i lokalnog značaja, klase: 342-21/03-01/98, urbroja: 2198/1-02-18-57, koju je donijela Županjska skupština Zadarske županije na sjednici održanoj 10. prosinca 2018. godine, a koja se odnosi na smanjenje lučkog područja luke Ražanac i proširenje lučkog područja luke Iž Veli.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/118
 Urbroj: 50301-27/20-19-2
 Zagreb, 18. travnja 2019.

Predsjednik
 mr. sc. Andrej Plenković, v. r.
### NN 41/2019 (24.4.2019.), Odluka o dodjeli odlikovanja Velereda kralja Tomislava s lentom i Velikom Danicom Njegovoj Ekscelenciji Ramu Nathu Kovindu

PREDSJEDNICA REPUBLIKE HRVATSKE

828

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 7. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kralja Tomislava s lentom i Velikom Danicom, za iznimne zasluge u unaprjeđenju sveobuhvatnih odnosa i razvitku uzajamne suradnje između Republike Hrvatske i Republike Indije te promicanju prijateljstva i partnerstva hrvatskog i indijskog naroda, odlikuje se

Njegova Ekscelencija RAM NATH KOVIND.

Klasa: 060-04/19-01/01
 Urbroj: 71-06-04/4-19-01
 Zagreb, 22. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 41/2019 (24.4.2019.), Odluka o dodjeli odlikovanja Reda Danice hrvatske s likom Marka Marulića Rašku Ivanovu i Trifonu Pavlovu

PREDSJEDNICA REPUBLIKE HRVATSKE

829

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za izniman doprinos u promicanju hrvatske znanosti i kulture u Republici Bugarskoj, te razvitku i unaprjeđenju odnosa između Republike Hrvatske i Republike Bugarske posebice na kulturnom i prosvjetnom planu, odlikuju se

RAŠKO IVANOV

TRIFON PAVLOV.

Klasa: 060-04/19-13-01
 Urbroj: 71-06-04/4-19-01
 Zagreb, 6. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 41/2019 (24.4.2019.), Odluka o dodjeli odlikovanja Reda hrvatskog pletera Ursuli Hölz i Heribertu Hölzu

PREDSJEDNICA REPUBLIKE HRVATSKE

830

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za izniman doprinos u humanitarnom radu i djelovanju, te u pružanju nesebične pomoći hrvatskom narodu, odlikuju se

URSULA HÖLZ

HERIBERT HÖLZ.

Klasa: 060-04/19-16/01
 Urbroj: 71-06-04/4-19-01
 Zagreb, 22. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 41/2019 (24.4.2019.), Odluka o dodjeli priznanja Povelja Republike Hrvatske Institutu za hrvatski jezik i jezikoslovlje

PREDSJEDNICA REPUBLIKE HRVATSKE

835

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u očuvanju materinskog jezika u teškim i hrvatskom jezičnom identitetu nesklonim okolnostima, za osnaživanje svijesti o važnosti i ljepoti našega jezika kao povijesnog i suvremenog nacionalnog blaga neizmjerne vrijednosti, u povodu 70. obljetnice rada, dodjeljuje se

INSTITUTU ZA HRVATSKI JEZIK I JEZIKOSLOVLJE.

Klasa: 061-01/19-01/01
 Urbroj: 71-06-04/4-19-01
 Zagreb, 6. veljače 2019.

Predsjednica
 Republike Hrvatske
 Kolinda Grabar-Kitarović, v. r.